Aalborg Stiftstidende, 1839-10-18
Odense, den 14de October. J Forgaars feiredes i vor By en sjelden Fest: det var nemlig halvhundrede Aar siden, at Odense Cathedralskoles Rector, Professor J. Saxtorph. R. af D., i Aaret 1789 først blev ansat, under den berømte J. H. Tauber, som Lærer ved Roeskilde, Domskole, hvorfra han 1799 forfremmedes til Bestyrer af Skolelærerseminariet paa Blaagaard og Joenstrup i Sjælland og 1818 til Rector i Odense. - Mange af Jubel lærerens Venner og Disciple benyttede Leiligheden til at bevidne ham deres Hengivenhed. Tidligt om Morgenen vækkedes han med en af Pastor Schiørt forfattet Sang, udført af Medlemmer af det musikalske Selskab. Da det sædvanlige offentlige Regnskab og Translocationen efter tilendebragt Hovedexamen i Kathedralskolen var henlagt til denne Dag, afhentede Skolens Lærere Rectoren i hans Bolig, hvor Overlæreren, Dr. Kalkar, med hjertelige Ord lykønskede ham i eget og Collegers Navn. J Gymnasie=Bygningens Forsal modtoges han med en Velkomstfang, udført af Disciplene, hvorpaa Rectoren i den med Grønt og Blomster festlig smykkede Sal foretog Translocationen i Overværelse af et talrigt Publicum. Paa Væggen vare ophængte Lister over alle de siden 1740 fra Odense Gymnasium og Skole til Universitetet Dimitterede, hvoraf Jubilaren tog Anledning til at udvikle, hvor megen og gavnlig Jndflydelse vækkende og opmuntrende Minder udøve paa Ungdommens Dannelse. Efterat en Udsigt over Skolens Tilstand i det sidste Aar var bekjendtgjort, den Baggerske Præmie for Flid og Sædelighed uddeelt og Opflyttelsen fra de lavere til de høiere Klasser foretagen, besteeg den ene af Skolens Ephorer, H. H. Biskoppen Kathedret og udviklede i en skjøn Tale Livet i den videnskabelige Skole, skildrede Jdealet af en saadan, og bragte Jubeloldingen i eget og Medborgeres Navn hjertelig Lykønskning i Dagens Anledning. En Slutningssang af Disciplene og et Længe leve udbragt af Skolens anden Ephorus, Stiftamtmanden, endte Høitideligheden. Ved Hjemkomsten til sin Bolig, hvorhen han ledsagedes af Stiftsøvrigheden, mange Honoratiores og Skolens Lærere og Disciple, forefandt Rectoren, foruden flere Gaver fra Slægt og Venner, sit veltrufne lithographerede Portrait og en særdeles skjøn Sølvopsats med en latinsk Jnscription, som Erindringsgaver fra ældre og yngre Disciple, der i en vedlagt Adresse bevidnede ham deres Deeltagelse og taknemmelige Hengivenhed. Tillige overraskedes han ved et Besøg af Byens Borgerrepræsentanter, som ved deres Formand, Redacteur Ove Thomsen, tolkede ham deres Paaskjønnelse af den Jnteresse for Borgerne, han ved mange Leiligheder har viist. Ved Middagsbordet i Rectorboligen, i en Familie- og Vennekreds, udtaltes de bedste Ønsker for Jubellærerens Sundhed og fremtidige Velvære; og om Aftenen havde Skolens Disciple, efter dertil erholdt Tilladelse, foranstaltet det sædvanlige aarlige Skolebal, hvor den elskede Lærer, ved hans og Families Jndtrædelse i den smagfuldt decorerede Klubsal, modtoges af hele Selskabet med en Sang. Ved Bordet udbragtes af en Discipel Rectors Skaal med et Par vakkre Ord, der besvaredes med hjertelig Varme af den Gamle. Ballet var til Ende Kl. 3. – Det Sieldne i denne Fest forhøiedes endnu derved, at Rector Saxtorph kunde høitideligholde den i sit 69de Aar, altsaa i en forholdsviis ikke meget høi Alder, og med en Sjæls og Legems Sundhed, som vistnok ikke er almindelig efter et halvt Aarhundredes Ar(Hemp. og O. Th. Av., beide.